ΤΕΛΙΚΗ ΠΡΑΞΗ - Δηλώσεις περί του υγρού γάλακτος, του χοιρείου κρέατος και των αυγών

(1)Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2)Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Κατά τη δεύτερη υπουργική σύνοδο των διαπραγματεύσεων μεταξύ της Κοινότητος και του Ηνωμένου Βασιλείου, που έγινε στις 27 Οκτωβρίου 1970, ο κ. G. Rippon, Καγκελλάριος του Δουκάτου του Λάνκαστερ, en ονόματος της αντιπροσωπείας του Ηνωμένου Βασολείου, και ο κ. W. Scheel, Υπουργός των εξωτερικών της Ομοσπονδιακής Δημοκρατίας της Γερμανίας, εξ ονόματος της κοινοτικής αντιπροσωπείας, προέβησαν στις δύο ακόλουθες δηλώσεις.

Εν κατακλείδι, οι δύο αντιπροσωπείες διεπίστωσαν ότι επετεύχθη συμφωνία βάσει των δύο αυτών δηλώσεων.

Ι. Δήλωση του κ. G. Rippon, Καγκελλαρίου του Δουκάτου του Λάνκαστερ, εξ ονόματος της αντιπροσωπείας του Ηνωμένου Βασιλείου

1. Κατά την πρώτη υπουργική σύνοδο της 21ης Ιουλίου ο προκάτοχός που εδήλωσε ότι το Ηνωμένο Βασίλειο είναι διατεθειμένο να υιοθετήσει την κοινή γεωργική πολιτική στους κόλπους μιας διευρυμένης Κοινότητος. Πρόσθεσε όμως ότι θα χρειασθεί να εξετάσουμε προσεκτικά ορισμένα σημεία, ιδίως τις επιπτώσεις που θα έχουν οι κοινοτικές ρυθμίσεις, που εφαρμόζονται επί του γάλακτος, του χοιρείου κρέατος και των αυγών, στην παραγωγή, την εμπορία και την κατανάλωση εντός του Ηνωμένου Βασιλείου.

2. Από τότε έχει λάβει χώρα σημαντικός αριθμός διερευνητικών συζητήσεων και συναντήσεων σε τεχνικό επίπεδο με την Επιτροπή και, γενικότερα, κατά τις συσκέψεις των αναπληρωτών. Σκοπός μας ήταν να εξακριβώσουμε αν υπήρχε κίνδυνος να προκύψουν σοβαρά προβλήματα, και στην περίπτωση αυτή, τον τρόπο με τον οποίο θα ηδυνάμεθα να τα αποφύγουμε. Με ευχαρίστηση δηλώνω ότι η Κοινότης μας παρείχε πλήθος επεξηγήσεων και επέδειξε κατανόηση, κατ’ αυτό τον τρόπο δε διευκρινίσθηκε σημαντικά η κατάσταση και ελπίζω ότι θα δυνηθούμε να καταλήξουμε επιτυχώς σε συμφωνία επί των θεμάτων αυτών, και να τα διαγράψουμε έτσι από την μελλοντική μας ημερησία διάταξη.

Γάλα

Θεωρούμε σημαντικό για το συμφέρον τόσο της Κοινότητος όσο και του Ηνωμένου Βασιλείου να είμαστε σε θέση να εξασφαλίσουμε επαρκή εφοδιασμό σε υγρό γάλα, ούτως ώστε να ικανοποιείται η καταναλωτική ζήτηση, σε ολόκληρη τη χώρα και καθ’ όλη τη διάρκεια του έτους. Πιστεύουμε ότι αυτό θα είναι δυνατό εν όψει της διαβεβαιώσεως που μας παρείχε η Κοινότης όσον αφορά την ερμηνεία από μέρους μας της εκτάσεως και της φύσεως των υφισταμένων και των προτεινομένων ρυθμίσεων. Είναι επομένως σημαντικό να υπενθυμίσω ως κύρια σημεία αυτής της ερμηνείας, τα εξής:

i) ένας από τους στόχους της κοινής γεωργικής πολιτικής είναι η χρησιμοποίηση όσο το δυνατό περισσοτέρου γάλακτος για κατανάλωση σε υγρή μορφή,σε ολόκληρη την Κοινότητα· η πολιτική αυτή δεν πρέπει να εφαρμόζεται κατά τρόπο που να παρεμποδίζει την πραγματοποίηση του στόχου αυτού·

ii) η διαφορά τιμής μεταξύ του γάλακτος το οποίο αποστέλλεται για επεξεργασία και του γάλακτος του προοριζομένου να καταναλωθεί σε υγρή μορφή, που περιέχεται στην απόφαση του Συμβουλίου της 24ης Ιουλίου 1966 δεν έχει δεσμευτική ισχύ· η απόφαση αυτή θα αντικατασταθεί εν καιρώ από κοινοτικό κανονισμό σχετικό με το γάλα. Κατά τις ισχύουσες διατάξεις, τα Κράτη μέλη δύνανται, αλλά δεν υποχρεούνται, να καθορίζουν τιμές λιανικής πωλήσεως για το γάλα το προοριζόμενο να καταναλωθεί σε υγρή μορφή·

iii) ο κανονισμός (ΕΟΚ) αριθ. 804/68 αφορά μόνο κυβερνητικά μέτρα των Κρατών μελών τα οποία επιτρέπουν εξίσωση των τιμών. Συνεπώς μια μη κρατική οργάνωση παραγωγών, εφ’ όσον ενεργεί σύμφωνα με τις διατάξεις της συνθήκης ΕΟΚ και του παραγώγου δικαίου, είναι ελεύθερη να παραδίδει, με δική της πρωτοβουλία, γάλα στον τόπο της επιλογής της προκειμένου να επιτύχει την καλύτερη δυνατή απόδοση για τα μέλη του, να δημιουργήσει κοινό ταμείο κερδών και να αμείψει τα μέλη της κατά το δοκούν.

Χοίρειο κρέας

Θεωρούμε επίσης ότι είναι προς το συμφέρον μιας διευρυμένης Κοινότητος, η οποία αναμένεται να είναι υπεραυτάρκης σε χοίρειο κρέας, να εξασφαλίσει επαρκή σταθερότητα της αγοράς, συμπεριλαμβανομένης της σταθερότητος στην αγορά μπέικον του Ηνωμένου Βασιλείου. Είναι αυτονόητο ότι το παρόν σύστημα της Κοινότητος, δεν έχει λάβει καθόλου υπόψη αυτή τη σημαντική αγορά η οποία απορροφά ετησίως 640 000 τόνους μπέικον άνω του ενός δισεκατομμυρίου λογιστικών μονάδων. Αλλά η αγορά αυτή θα ηδύνατο να συμβάλει κατά πολύ στην επιθυμητή σταθερότητα, και τούτο όχι μόνο προς το συμφέρον των παραγωγών μπέικον του Ηνωμένου Βασιλείου και των άλλων χωρών οι οποίοι επηρεάζονται άμεσα, αλλά και όλων των παραγωγών χοιρείου κρέατος εντός της διευρυμένης Κοινότητος.

Από τις συζητήσεις μας δεν έχουμε καταλήξει ότι οι ισχύοντες κοινοτικοί κανόνες οι σχετικοί με το χοίρειο κρέας θα αποδειχθούν αναγκαστικά ανεπαρκείς ή ότι δεν θα επιτρέψουν την αντιμετώπιση της νέας καταστάσεως που προκύπτει από τη διεύρυνση.

Θεωρούμε, ωστόσο βασικό να εξασφαλίσουμε την εκ μέρους σας αναγνώριση της εγγενούς σπουδαιότητος της αγοράς μπέικον εντός μιας διευρυμένης Κοινότητος, των πλεονεκτημάτων που θα απέφερε η αγορά αυτή στην παραγωγή χοιρείου κρέατος ολόκληρης της Joim|tgtor, εφ’ όσον η σταθερότητά της θα διετηρείτο υπό συνθήκες θεμιτού ανταγωνισμού και, κατά συνέπεια, την αναγνώριση της ανάγκης προσεκτικής εξετάσεως της καταστάσεως αυτής κατά τη διάρκεια της μεταβατικής περιόδου και μετέπειτα.

Αυγά

Η διευρυμένη Κοινότης θα είναι αυτάρκης σε αυγά σε τρόπο ώστε οι τιμές να δύνανται να καθορίζονται μάλλον από τις δυνάμεις που διέπουν την εσωτερική αγορά παρά από την εφαρμογή μέτρων κατά την εισαγωγή. Δεδομένου ότι η κατάσταση αυτή υφίσταται ήδη τόσο στη σημερινή Κοινότητα όσο και στο Ηνωμένο Βασίλειο, η αγορά της διευρυμένης Κοινότητος δυνατό να υπόκειται σε διακυμάνσεις τιμών της ιδίας φύσεως, αν και πιθανώς κάπως πιο σημαντικές από εκείνες στις οποίες υπόκεινται σήμερα οι κατ’ ιδίαν αγορές. Αφ’ ετέρου, η τάση για συγκέντρωση της παραγωγής προς όφελος των ειδικευμένων παραγωγών και η παράλληλη ανάπτυξη της εμπορίας θα έπρεπε μακροπροθέσμως να μετριάσουν την αστάθεια. Πιστεύω, κατόπιν τούτου, ότι είμαστε σε θέση να προσαρμοσθούμε στις κοινοτικές ρυθμίσεις.

3. Αν είσθε σε θέση τώρα να επιβεβαιώσετε επισήμως ότι ορθώς εκτιμήσατε τις δυνατότητες που μας προσφέρονται στον τομέα του γάλακτος και ότι δύνασθε να αποδεχθείτε τις απόψεις που έχω εκφράσει σχετικώς με τη σπουδαιότητα και τα χαρακτηριστικά της αγοράς του μπέικον σε μία διευρυμένη Κοινότητα και να αναγνωρίσετε τη μέριμνα σταθερότητος για το χοίρειο κρέας και τα αυγά, εμείς από την πλευρά μας δυνάμεθα να συμφωνήσουμε ότι δε χρειάζεται να θίξουμε άλλα ζητήματα σχετικά με αυτά τα προϊόντα κατά τις διαπραγματεύσεις, εκτός από εκείνα που θα θιγούν στο γενικό πλαίσιο των μεταβατικών ρυθμίσεων.

ΙΙ. Δήλωση του κ. W. Scheel, Υπουργού των Εξωτερικών της Ομοσπονδιακής Δημοκρατίας της Γερμανίας, εξ ονόματος της κοινοτικής αντιπρσωπείας

Η κοινοτική αντιπροσωπεία συμφωνεί με την ανάλυσή σας των στόχων της κοινής πολιτικής στον τομέα των γαλακτοκομικών προϊόντων και των υφισταμένων δυνατοτήτων όσον αφορά τον καθορισμό της τιμής λιανικής πωλήσεως του υγρού γάλακτος και τις δραστηριότητες των μη κρατικών οργανώσεων των παραγωγών. Υπενθυμίζει, εφ’ όσον είναι αναγκαίο, ότι η απαγόρευση εθνικών μέτρων που επιτρέπουν μίαν εξίσωση των τιμών για τα διάφορα γαλακτοκομικά προϊόντα, που προβλέπεται από τον κανονισμό (ΕΟΚ) αριθ. 804/68, εφαρμόζεται επίσης σε όλες τις εθνικές νομοθεσίες που έχουν ως σκοπό την επίτευξη τέτοιας εξισώσεως.

Η κοινοτική αντιπροσωπεία δύναται να αποδεχθεί τη δήλωσή σας τη σχετική με τη σπουδαιότητα και τα χαρακτηριστικά της αγοράς μπέικον σε μία διευρυμένη Κοινότητα. Εν όψει των στόχων που επιδιώκονται από την κοινή πολιτική στους τομείς του χοιρείου κρέατος και των αυγών, η αντιπροσωπεία συμμερίζεται το ενδιαφέρον σας για σταθερότητα στους τομείς αυτούς.

Λαμβάνοντας υπό σημείωση τη δήλωση της αντιπροσωπείας του Ηνωμένου Βασιλείου η κοινοτική αντιπροσωπεία διαπιστώνει με ικανοποίηση ότι οι ισχύουσες ρυθμίσεις που αφορούν τους τρεις προαναφερθέντες τομείς δε θα πρέπει να τροποποιηθούν ώστε να ληφθούν υπόψη οι ανησυχίες που εξέφρασε η αντιπροσωπεία του Ηνωμένου Βασιλείου.